stanford-oval/wikipedia huggingface dataset:
Syam Ben Youssef
Ura > Kasımpaşa

5. heinäkuuta 2017 Ben Youssef purki sopimuksensa Caenin kanssa ja siirtyi tämän jälkeen Turkin pääsarjaan Kasımpaşan riveihin. Joukkue sijoittui kaudella 2017–2018 kahdeksanneksi ja Ben Youssef pelasi kauden aikana 26 sarjaottelua ja teki niissä yhden maalin.
Maajoukkueura

Ben Youssef pelasi ensimmäisen maaottelunsa CHAN-karsinnoissa Marokkoa vastaan 24. toukokuuta 2010 Tunisian A' maajoukkueessa, joka koostui vain kotimaan sarjassa pelanneista.
Kesäkuussa 2018 Ben Youssef valittiin Tunisian maajoukkueeseen 2018 MM-kilpailuihin Venäjälle.
Meriitit

Tunisian mestaruus: 2010, 2011
Tunisian cup: 2011
Romanian cup: 2014
Romanian supercup: 2014
Aiheesta muualla

Kawarji (ranskaksi)
Tunisian joukkue – Jalkapallon AM-kilpailut 2015
1 Ben Mustapha |
2 Ben Youssef |
3 Abdennour |
4 Mohsni |
5 Bedoui |
6 Ragued |
7 Msakni |
8 Rjaïbi |
9 Chikhaoui |
10 Younés |
11 Chermiti |
12 Maâloul |
13 Sassi |
14 Nater |
15 Moncer |
16 A. Mathlouthi |
17 H. Mathlouthi |
18 Khazri |
19 Akaïchi |
20 Yacoubi |
21 Saihi |
22 Ben Cherifia |
23 Ben Djemia |
Valmentaja Leekens
Tunisian joukkue – Jalkapallon AM-kilpailut 2017
1 Jridi |
2 Ben Youssef |
3 Abdennour |
4 Boughattas |
5 Kchouk |
6 Dhaouadi |
7 Msakni |
8 Lahmar |
9 Akaïchi |
10 Khazri |
11 Khenissi |
12 Maâloul |
13 Sassi |
14 Ben Amor |
15 Azouni |
16 A. Mathlouthi |
17 H. Mathlouthi |
18 Khalil |
19 Khalifa |
20 Yacoubi |
21 Nagguez |
22 Ben Cherifia |
23 Sliti |
Valmentaja Kasperczak
Tunisian joukkue – Jalkapallon MM-kilpailut 2018
1 Ben Mustapha |
2 S. Ben Youssef |
3 Benalouane |
4 Meriah |
5 Haddadi |
6 Bedoui |
7 Khaoui |
8 F. Ben Youssef |
9 Badri |
10 Khazri |
11 Bronn |
12 Maâloul |
13 Sassi |
14 Ben Amor |
15 Khalil |
16 Mathlouthi |
17 Skhiri |
18 Srarfi |
19 Khalifa |
20 Chaalali |
21 Nagguez |
22 Hassen |
23 Sliti |
Valmentaja Maâloul
Tatianos

Tatianos Assyrialainen (k. n. 185) oli varhaiskristillinen teologi. Hänet luetaan usein kirkkoisien joukkoon. Tatianoksen tunnetuin teos on Diatessaron, neljästä evankeliumista tehty evankeliumiharmonia, josta tuli evankeliumien standardilaitos syyriankielisissä kirkoissa 400-luvulle saakka.
Elämä

Tatianoksen syntymäajasta ja -paikasta tiedetään vain vähän sen lisäksi, mitä hän itse kertoo teoksessaan Puheita kreikkalaisille: hän syntyi ”assyrialaisten maassa”. Nykyään tutkijat arvelevat yleisesti, että hän myös kuoli roomalaisessa Assyrian provinssissa noin vuonna 185.
Tatianos siirtyi jossain vaiheessa Roomaan, ja vaikuttaa pysyneen siellä jonkin aikaa. Roomassa hän ilmeisesti sai ensikosketuksen kristinuskoon. Hänen oman kuvauksensa mukaan inho pakanallisia kultteja kohtaan sai hänet pohtimaan uskonnollisia asioita. Hän kertoo vakuuttuneensa pakanuuden järjettömyydestä luettuaan Vanhaa testamenttia. Tatianos kääntyi kristinuskoon ja hänestä tuli Justinos Marttyyrin oppilas. Tuohon aikaan kristityt filosofit kilpailivat kreikkalaisten sofistien kanssa. Tatianos avasi oman kristillisen koulunsa Roomassa Justinoksen tavoin. Ei tiedetä, kuinka kauan hän pystyi toimimaan Roomassa häiriöttä.
Tatianoksen elämästä tiedetään vähemmän Justinoksen kuoleman (vuonna 165) jälkeiseltä ajalta. Irenaeus kertoo, että Justinoksen kuoltua Tatianos karkotettiin kirkosta hänen enkratististen (askeettisten) näkemystensä takia, sekä siksi, että hän oli gnostilaisen opettajan Valentinoksen seuraaja. Eusebios Kesarealaisen mukaan Tatianos itse perusti enkratistisen lahkon. Joka tapauksessa Tatianos jätti Rooman ja viipyi jonkun aikaa mahdollisesti Kreikassa tai Aleksandriassa, jossa hän on saattanut opettaa Klemens Aleksandrialaista. Epifanioksen mukaan Tatianos perusti Mesopotamiaan koulun, jonka vaikutus ylsi Syyrian Antiokiaan, Kilikiaan ja Pisidiaan saakka. Hänen väitettään ei kuitenkaan voida varmistaa.
Syyrialainen kristillisyys oli luonteeltaan askeettista vielä Afrahatin aikana, mutta tämän asketismin juuret olivat syvemmällä, eikä se ollut seurausta pelkästään Tatianoksen mahdollisesta vaikutuksesta.
Teologia

Tatianoksen teologian lähtökohtana on tiukka monoteismi, joka toimii moraalin lähteenä. Tatianos katsoi, että ihmisillä oli alun perin usko yhteen Jumalaan, mutta he menettivät sen syntiinlankeemuksen seurauksena. Seurauksena ihmiset vajosivat demonien vallan alle, polyteismiin. Yhden Jumalan tunnustamisen kautta sielu vapautuu aineellisesta maailmasta ja demonien vallan alta ja yhdistyy Jumalaan. Jumala on henki (pneuma), mutta ei stoalaisesti käsitetty aineellinen pneuma. Jumala oli olemassa yksin ennen luomista, mutta hänessä oli itsessään potentiaalisena koko luomakunta.
Luomisen keinona oli dynamis logike, ”sanoin esitetty voima”. Ensin Jumalasta sai alkunsa Logos, jonka tehtävänä oli tuottaa maailma luomalla aine, josta kaikki luotu sai alkunsa. Koko luomakunnan läpäisee pneuma hylikon, eräänlainen ”maailmansielu”, joka on yhteistä enkeleille, tähdille, ihmisille, eläimille ja kasveille. Tämä maailmansielu on alempitasoinen kuin jumalallinen pneuma, ja ihmisessä siitä tulee psykhe tai sielu. Näin aineelliselta ja sielulliselta kannalta ihminen ei eroa oleellisesti eläimistä. Samaan aikaan ihmistä kuitenkin kutsutaan poikkeukselliseen yhteyteen jumalallisen hengen kanssa, mikä nostaa ihmisen eläinten yläpuolelle. Tämä henki on Jumalan kuva ihmisissä, ja ihmisen kuolemattomuus on seurausta siitä.
Ensimmäinen hengistä lankesi ja sai aikaan muiden lankeemuksen, ja näin demonit saivat alkunsa. Lankeemus oli seurausta henkien halusta erottaa ihminen Jumalasta, niin että ihmiset palvelisivat niitä Jumalan sijasta. Ihminen tuli osalliseksi lankeemusta, menetti siunatun asumuksensa Jumalan luona samalla kun henki hylkäsi sielun, ja vajosi aineelliseen sfääriin, jossa oli jäljellä ainoastaan heikko muisto Jumalasta.
Ihminen lankesi vapaana, ja samalla tavalla hän voi kääntyä vapaasti uudelleen Jumalan puoleen. Henki yhtyy niiden sieluihin, jotka elävät vanhurskaasti. Jumala muistuttaa ihmisen jumalankaltaisuudesta profeettojen kautta. Vaikkakaan Tatianos ei mainitse nimeä Jeesus, hänen oppinsa lunastuksesta kulminoituu hänen kristologiaansa. Filosofisen taustan ajatteluunsa Tatianos sai keskiplatonismista.
Aiheesta muualla

Kuvia tai muita tiedostoja aiheesta Tatianos Wikimedia Commonsissa
Healy, Patrick: Tatian Catholic Encyclopedia.  1911. New York:  Robert Appleton Company. (englanniksi)
Tatianos: The Diatessaron (englanniksi)
Tatianos: Address to the Greeks Christian Classics Ethereal Library (englanniksi)
Tatianus Syriacus Documenta Catholica Omnia (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tatian
Käännös suomeksi
Thumpstar

Thumpstar on australialainen pit bike -moottoripyörävalmistaja. Sen on perustanut kilpamoottoripyöräilijä Timothy Hunter vuonna 2004.
Thumpstarin ensimmäiset mallit olivat JNR 90cc, Super Hunge 110cc ja Pro Hunge 125cc. Se joutui vaikeuksiin ja vaihtoi nimensä Terra Motoksi vuonna 2007; uudet Terra Moto -mallit eivät kuitenkaan menestyneet. Yritys aloitti uudelleen moottoripyörien valmistuksen alkuperäisellä nimellään vuonna 2012. Sen valikoimaan kuului vuoden 2015 alussa 16 pyörämallia. Yritys on myynyt yhteensä yli 40 000 moottoripyörää (tilanne vuonna 2016).
Aiheesta muualla

Yrityksen internetsivut (englanniksi)
Tahmahärkki

| Tahmahärkki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Kohokkikasvit Caryophyllaceae
Suku::  Härkit Cerastium
Laji::  glutinosum
Kaksiosainen nimi
 Cerastium glutinosum  Fr. 
Katso myös
   Tahmahärkki Wikispeciesissä   Tahmahärkki Commonsissa 
Infobox OKNimi-testi OK: 
Mäkihärkki (Cerastium glutinosum, syn. C. pumilum subsp. glutinosum) on valkokukkainen, kohokkikasveihin kuuluva kuivien kasvupaikkojen kasvi.
Ulkonäkö ja koko

Ylitalvinen yksivuotinen tahmahärkki kasvaa 5–12 cm korkeaksi. Kasvi on pysty, vaalean- tai kellanvihreä ja nystykarvainen. Kukattomat tyviversot puuttuvat. Lehdet ovat puikeita, joskus soikeita tai suikeita. Kukinto on kaksihaarainen viuhko ja kukinnon tukilehdet ovat kapealti kalvolaitaisia. Kukkia on 4–18 kappaletta. Sekä verhiö että teriö ovat viisilehtisiä. Verholehdet ovat 4–6 mm pitkiä, suippoja ja kaljukärkisiä. Matalasti kaksihalkoiset valkoiset terälehdet ovat kaljuja ja verholehtiä lyhyempiä. Heteitä on 5–10 kappaletta. Suomessa tahmahärkki kukkii touko-kesäkuussa. Hedelmä on pitkähkö, kymmenliuskaisesti aukeava kota.
Levinneisyys

Tahmahärkkiä tavataan Euroopassa Välimeren alueelta Britteinsaarten eteläosiin, Tanskaan, Etelä-Ruotsiin ja -Suomeen, Länsi-Viroon, Etelä-Puolaan, Länsi-Ukrainaan, Romaniaan ja Bulgariaan. Yksittäisiä esiintymiä lajilla on Etelä-Ukrainasta ja Kaukasuksen alueelta, sekä Euroopan ulkopuolelta Marokosta, Turkista ja Syyriasta. Tahmahärkkiä on tavattu tulokaslajina myös Yhdysvaltain eteläosista sekä Etelä-Amerikasta. Suomessa tahmahärkki on alkuperäislaji, joka kasvaa levinneisyysalueensa pohjoisrajoilla. Suomessa sitä kasvaa vain Ahvenanmaalla ja Varsinais-Suomessa.
Elinympäristö

Tahmahärkki kasvaa kuivilla, aurinkoisilla mäenrinteillä ja kalliokedoilla, varsinkin kalkkialustalla ja lintujen istumapaikoilla. Se viihtyy myös pihakedoilla ja poluilla.
Aiheesta muualla

Kasviatlas 2020: Tahmahärkin levinneisyys Suomessa.
Pinkka, Lajintuntemuksen oppimisympäristö: Tahmahärkki (Cerastium glutinosum)
Tahmahärkin kukinnon nuppuja.
Togo Renan Soares

| Mitalit | Mitalit | Mitalit |  |
| --- | --- | --- | --- |
|  Togo Renan Soares vuonna 1963. |  Togo Renan Soares vuonna 1963. |  Togo Renan Soares vuonna 1963. |  |
Maa:   Brasilia
Miesten koripallo (valmentajana)
|  Olympialaiset  |  Olympialaiset  |  Olympialaiset  |  |
|  Pronssia | Rooma 1960 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Chile 1959 |  |  |
|  Kultaa | Brasilia 1963 |  |  |
|  Hopeaa | Brasilia 1954 |  |  |
|  Hopeaa | Jugoslavia 1970 |  |  |
|  Pronssia | Uruguay 1967 |  |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | São Paulo 1963 |  |  |
|  Pronssia | Buenos Aires 1951 |  |  |
|  Pronssia | Chicago 1959 |  |  |
Togo Renan ”Kanela” Soares (22. toukokuuta 1906 João Pessoa – 12. joulukuuta 1992 Rio de Janeiro) oli brasilialainen koripallovalmentaja. Hänet on nimetty FIBA Hall of Fameen.
Kanela valmensi brasilialaista seurajoukkue Flamengoa vuosina 1948–1970 ja Brasilian miesten maajoukkuetta vuosina 1951–1971. Kanelan aikana Brasilia voitti olympiapronssia Roomassa 1960, viisi MM-mitalia, joista mestaruudet Chilessä 1959 ja Brasiliassa 1963, kolme mitalia Pan-Amerikan kisoista ja viisi Etelä-Amerikan mestaruutta. Vuonna 2007 Kanela nimettiin FIBA Hall of Fameen.
Thumban rakettikeskus

Thumban laukaisukeskuksen sijainti Arabianmeren rannikolla.
Thumban laukaisukeskuksen sijainti Intiassa.
Thumba (Thumba Equatorial Rocket Launching Station) on intialainen luotainrakettien laukaisukeskus. Se sijaitsee 10 kilometrin päässä länteen Thiruvananthapuramin kaupungista, joka on Keralan osavaltion pääkaupunki. Keskuksen tarkka sijainti on 8°32' pohjoista leveyttä ja 76°52' itäistä pituutta.
Thumban rakettikeskus perustettiin vuonna 1963. Ensimmäiset luotainraketit olivat yhdysvaltalaisia, mutta pian Intia kehitti itse muun muassa Rohini-luotainraketin. Raketteja laukaistaan keskuksesta yhä, muutamia kuukausittain.
Myös laukaisukeskuksen lähellä sijaitseva kalastuskylä on nimeltään Thumba.
Aiheesta muualla

Kuvia tai muita tiedostoja aiheesta Thumban rakettikeskus Wikimedia Commonsissa
Thumba Astronautix.com. Viitattu 21.8.2020. (englanniksi)
Avaruusalusten laukaisukeskukset (sijainnin mukaan)
| --- | --- |
Afrikka:  Kenia – ASI: San Marco
Aasia:  Kiina – CNSA: Jiuquan • Taiyuan • Xichang • Wenchang • Base 603   Intia – ISRO: SDSC  Israel – ISA: Palmachim   Japani – JAXA: Tanegashima • Uchinoura  Kazakhstan - RKA: Baikonur   Pakistan – SUPARCO: Sonmiani •   Venäjä – RKA: Dombarovski • Svobodnyi • Vostotšnyi   Etelä-Korea – KARI: Naro
Eurooppa:  Venäjä – RKA: Kapustin Jar • Plesetsk   Ruotsi – SSC: Esrange
Pohjois-Amerikka:  Kanada – CAF, CSA: Fort Churchill   USA – Nasa: KSC • Wallops ♦ DoD: Cape Canaveral • Vandenberg ♦ Yksityiset: Corn Ranch • Kodiak Launch Complex • Mid-Atlantic Regional Spaceport • Mojave Airport & Spaceport • Oklahoma Spaceport • Spaceport America
Etelä-Amerikka:  Brasilia – FAB, AEB: Alcântaran avaruuskeskus   Ranska - ESA, CNES: Guayanan avaruuskeskus
Muualla:  Marshall Islands – DoD: Reagan Test Site Tyynimeri - Yksityiset: Ocean Odyssey
Tahma-ailakki

| Tahma-ailakki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Kohokkikasvit Caryophyllaceae
Suku::  Kohokit Silene
Laji::  viscosa
Kaksiosainen nimi
 Silene viscosa  (L.) Pers. 
Katso myös
   Tahma-ailakki Wikispeciesissä   Tahma-ailakki Commonsissa 
Infobox OKNimi-testi OK: 
Tahma-ailakki (Silene viscosa, syn. Melandrium viscosum) on Euraasiassa kasvava, valkokukkainen ja hyvin tahmeakarvainen kohokkilaji.
Ulkonäkö ja koko

Yksivuotinen, ylitalvinen tai usein tyviruusukkein monivuotinen tahma-ailakki kasvaa 30–60 senttimetriä korkeaksi. Kasvi on vankka, runsaslehtinen ja tahmeakarvainen. Lehdet ovat kapean kolmiomaisia tai kielimäisiä ja aaltopoimuisia. Terttumainen, pysty kukinto on 15–25 cm pitkä, runsaskukkainen ja kiehkuroittainen. Kukinto on huomiota herättävän vankka ja tornimainen, ja erottuu selkeästi avonaisilta kasvupaikoiltaan. Kukan verhiö ja teriö ovat viisilehtisiä. Verhiö on ulkoverhiötön ja vain vähän suureneva. Terälehdet ovat valkoisia tai usein hieman kellertäviä ja kynnellisiä. Terälehden lavat ovat syvään kaksijakoisia ja pyöreähköliuskaisia. Kukintovarren tyvellä on tavallisesti kukattomia versoja. Suomessa tahma-ailakki kukkii heinä-elokuussa. Hedelmänä on kota. Loppukesästä tahma-ailakkeihin on usein liimaantunut runsaasti roskaa ja pieniä hyönteisiä, mikä tekee kasveista nuhruisen näköisiä.
Levinneisyys

Tahma-ailakki on pääasiassa mantereinen laji, jota tavataan Keski-Euroopasta Keski-Aasiaan ja Etelä-Siperiaan. Lajin levinneisyysalue on kuitenkin varsin hajanainen. Sitä tavataan siellä täällä Itä-Saksasta ja Pohjois-Balkanilta itään. Laajempia yhtenäisiä esiintymisalueita tahma-ailakilla on Unkarin pustan alueella, Ukrainan ja Venäjän aroalueilla, Kaukasuksen alueella sekä Etelä-Siperiassa ja Keski-Aasiassa. Muusta levinneisyysalueesta selkeästi erillään lajia tavataan Itämeren rannikolla Tanskasta Keski-Ruotsiin ja Etelä-Suomeen.
Suomessa tahma-ailakki on alkuperäislaji. Sen levinneisyysalue on rajoittunut Suomenlahden rannikolle.
Elinympäristö

Suurimmassa osassa levinneisyysaluettaan tahma-ailakki on arojen kasvi. Suomessa, Ruotsissa ja Tanskassa tahma-ailakki on kuitenkin lähinnä ulkosaariston laji. Sitä kasvaa ulkosaariston kallionraoissa, luotojen nurmijuonteissa ja sora- ja hiekkarannoilla. Toisiaan lajia tavataan myös moreenirinteillä, kedoilla ja tienvarsilla. Suomessa laji on harvinaistunut varsinkin Ahvenanmaalla.
Aiheesta muualla

Kasviatlas 2020: Tahma-ailakin (Silene viscosa) levinneisyys Suomessa.
Pinkka, Lajintuntemuksen oppimisympäristö: Tahma-ailakki (Silene viscosa)
Luontoportti: Tahma-ailakki (Silene viscosa)
Pohjolan kasvien pauloissa: Silene viscosa - tahma-ailakki
Flora of Pakistan: Silene viscosa (englanniksi)
Teuvan Kulttuuritalo Orrela

| Teuvan Kulttuuritalo Orrela |
| --- | --- |

Valmistumisvuosi:  1924
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Teuvan Kulttuuritalo Orrela sijaitsee Etelä-Pohjanmaalla, Teuvalla.
Historiaa

Tontille rakennettiin alun perin rippikoulutupa vuonna 1899. Laajennus valmistui vuonna 1916, ja talossa pidettiin myös kuntakokoukset ja puolueiden ohjelmat.
Vanha talo purettiin uuden seurakuntatalon tilalta, ja se valmistui kesällä 1924. Rakennuksen suunnitteli Etelä-Pohjanmaan maanviljelysseuran rakennusmestari Frans Rekola. Huonealaltaan 750-neliömetrinen ja 19-huoneinen talo oli kirkollisten tapahtumien pitopaikka, ja sodan aikana kansanhuollon toimisto sijaitsi talon alakerrassa ja yläkerrassa Helsingistä evakuoitu postihallituksen osasto. Talossa toimi myös Räisälän kansanopisto kahteen otteeseen. Vuonna 1941 rakennus oli lavantautiepidemian aikana kulkutautisairaala.
Tontille on rakennettu vuonna 1987 muistomerkki luonnonkivestä JR 58. II pataljoonan muistolle, joka rakennuksessa muodostettiin vuonna 1941.
Väliaikaisena kirkkona

Teuvan kirkko paloi tammikuussa 1950, ja Orrelan rakennuksesta tuli tilapäinen kirkko lähes neljän vuoden ajaksi. Historian varrella talossa on toiminut myös kansalaisopisto, yhteiskoulu, keskikoulu, ammatillinen kurssikeskus, apukoulu, lukio, kansakoulu sekä kansalaisopisto.
Vuonna 1959 rakennuksen ostanut Teuvan kunta restauroi sen alkuperäiseen kuntoonsa 2000-luvulla vajaan miljoonan euron budjetilla. Osa rahoituksesta tuli Euroopan unionilta.
Aiheesta muualla

Teuvan Kulttuuritalo Orrela (Arkistoitu – Internet Archive)
Thumeries

Thumeries'n vaakuna
Château Blanc Thumeries’ssä.
Thumeries on kunta Pohjois-Ranskassa Nordin departementissa. Vuonna 2014 siellä oli 3 970 asukasta. Kaupunginjohtajana on vuodesta 2014 Jean-Claude Collerie.
Elokuvaohjaaja Louis Malle on syntynyt kaupungissa.
Aiheesta muualla

Kuvia tai muita tiedostoja aiheesta Thumeries Wikimedia Commonsissa
Teaneck

Teaneck on kunta (township) Bergenin piirikunnassa, New Jerseyssä, Yhdysvalloissa. Vuoden 2000 väestönlaskennassa kunnassa oli 39 260 asukasta. Tämä teki Teaneckistä piirikunnan toiseksi suurimman kunnan. Vuonna 2008 asukkaita oli 38 662.
Aiheesta muualla

Kuvia tai muita tiedostoja aiheesta Teaneck Wikimedia Commonsissa
Tivadar Galánthay Glock

Tivadar Galánthay Glock (1872–1956) oli unkarilainen upseeri ja pikakirjoittaja, joka laati saksalaisesta Gabelsbergerin pikakirjoitusjärjestelmästä sovituksen kiinan kielelle. Vuonna 1935 hänet valittiin Unkarin parlamentin jäseneksi.
Timomatic

| Tim Omaji |
| --- | --- |

Henkilötiedot
Syntynyt: Nigeria 
Muusikko
Taiteilijanimi:  Timomatic
Aktiivisena:  2009-
Tyylilajit:  Pop, R&B
Levy-yhtiöt:  Sony Music Entertainment
Aiheesta muualla
Kotisivut
  [ Muokkaa Wikidatassa ] [ ohje ]  
Tim Omaji (taiteilijanimeltään Timomatic) on Nigeriassa syntynyt australialainen laulaja. Hän tuli julkisuuteen vuonna 2009 sijoituttuaan seitsemänneksi Tanssi jos osaat -ohjelman australialaisessa versiossa. Vuonna 2011 hän osallistui Australia's Got Talent -ohjelmaan ja sijoittui kolmanneksi. Myöhemmin samana vuonna hän teki sopimuksen Sony Music Australian kanssa, ja julkaisi debyyttisinglensä Set It Off marraskuussa 2011.
Diskografia > Albumit

| Albumin nimi | Albumin tiedot | Listasijoitus> AUS  |
| --- | --- | --- |
| Welcome |  Julkaistu: 12 May 2011  Formaatti: Digitaalinen lataus | — |
| Timomatic |  Julkaistu: 24 August 2012  Formaatti: CD, digitaalinen lataus  Levy-yhtiö: Sony Music Entertainment | 3 |
"—" julkaisu ei sijoittunut listoille.
Aiheesta muualla

Kuvia tai muita tiedostoja aiheesta Timomatic Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Timomatic
Käännös suomeksi
Teuvan kirkko

| Teuvan kirkko |
| --- | --- |

Sijainti:  Porvarintie 44 64700 Teuva
Seurakunta:  Teuvan seurakunta
Rakentamisvuosi:  1953
Suunnittelija:  Elsi Borg
Materiaali:  tiili
Istumapaikkoja:  750
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Teuvan kirkko on Teuvalla sijaitseva vuonna 1953 tiilestä rakennettu päätytornillinen pitkäkirkko, jonka on suunnitellut arkkitehti Elsi Borg. Kirkko rakennettiin Teuvan vanhan kirkon tuhouduttua tulipalossa 1950. Kirkko on suojeltu kirkkohallituksen suojelupäätöksellä vuonna 2019.
Edellisen kirkon vakuutuskorvaukset eivät inflaation vuoksi riittäneet, vaan kirkko rakennettiin lahjoitusvaroin.
Rakennus

Alttaripäädystä ulkonee runkohuonetta matalampi ja kapeampi kuori ja niiden välisestä kulmauksesta molemmin puolin sakasti ja kirkkosaliin yhdistettävissä oleva seurakuntasali. Runkohuoneessa on jyrkkä satulakatto, kirkkosali on kaksilaivainen. Päälaivassa on tasalakinen taitekatto, sivu- ja päälaivan välissä on pilaristo. Kirkon kellot ovat vuosilta 1865 ja 1972. Kirkkorakennus peruskorjattiin vuosina 1993–1994. Toinen  peruskorjaus valmistuu keväällä 2020.
Sisätilat

Kirkon pinta-ala on 800 neliömetriä, ja sinne mahtuu 750 henkeä. Kirkon alttaritaulun Kymmenen neitsyttä on maalannut Tove Jansson 1953, ja se on tekijänsä ainoa alttaritaulu.
Kirkon saarnatuolin on suunnitellut Elsi Borg, ja apostoli Paavalia, evankelistoja ja Moosesta esittävät puuveistokset on veistänyt T. J. Korpi. Luovutettuun Karjalaan Lumivaaran kirkkoon valmistetut kattokruunut tuotiin sodan vuoksi Teuvalle ja asennettiin kirkkoon 1978. Seurakuntasalissa on tekstiilitaiteilija Kaarina Heikinheimon teos.
Kirkon vanhemmat 32-äänikertaiset urut oli valmistanut Kangasalan urkutehdas 1953. Uudet 19-äänikertaiset urut valmisti Urkurakentamo Veikko Virtanen 1994, ja niiden julkisivun on suunnitellut Carl-Johan Slotte.
Aiheesta muualla

Kuvia tai muita tiedostoja aiheesta Teuvan kirkko Wikimedia Commonsissa
Tivadar Kanizsa

| Mitalit> Maa:   Unkari.Miesten vesipallo. Olympialaiset  | Mitalit> Maa:   Unkari.Miesten vesipallo. Olympialaiset  | Mitalit> Maa:   Unkari.Miesten vesipallo. Olympialaiset  | Maa:   Unkari> Miesten vesipallo. |
| --- | --- | --- | --- |
|  Kultaa | Melbourne 1956 | joukkuekilpailu |  |
|  Kultaa | Tokio 1964 | joukkuekilpailu |  |
|  Pronssia | Rooma 1960 | joukkuekilpailu |  |
Tivadar Kanizsa (4. huhtikuuta 1933 Debrecen – 4. marraskuuta 1975 Jásztelek) oli unkarilainen vesipalloilija. Hän oli mukana voittamassa lajissaan kultaa kesäolympialaisissa 1956 Melbournessa ja jälleen kesäolympialaisissa 1964 Tokiossa. Lisäksi hän sai joukkueineen pronssia vuoden 1960 kesäolympialaisissa Roomassa.
The Beast of Alice Cooper

| The Beast of Alice Cooper  |
| --- | --- | --- |

Kokoelmalevyn tiedot
 Julkaistu: 1989
 Formaatti: CD, LP, C-kasetti
 Tyylilaji: hard rock, heavy metal
 Kesto: 50.33
 Levy-yhtiö: Warner Bros.
Alice Cooperin muut kokoelmalevyt
| Prince of Darkness 1989 | The Beast of Alice Cooper 1989 | Classicks 1995 |
The Beast of Alice Cooper on vuonna 1989 julkaistu Alice Cooperin kokoelma-albumi.
Kappaleet

School's Out – 3.29
Under My Wheels – 2.44
Billion Dollar Babies – 3.39
Be My Lover – 3.22
Desperado – 3.28
Is It My Body? – 2.40
Only Women Bleed – 5.48
Elected – 4.06
I'm Eighteen – 2.56
Hello, Hooray – 4.16
No More Mr. Nice Guy – 3.07
Teenage Lament '74 – 3.53
Muscle of Love – 3.46
Department of Youth – 3.19